
Referat de specialitate
La proiectul de hotărâre privind aprobarea proiectului cu titlul ”CONSTRUIRE GRĂDINIȚĂ CU PROGRAM PRELUNGIT IN LOCALITATEA RACOVIȚA, JUDEȚUL TIMIȘ” și a cheltuielilor aferente investiției
Pentru Comuna RACOVIȚA


Subsemnata Amanda-Violeta LOMORA , secretar general al Comunei Racovița, județul Timiș, în conformitate cu atribuțiile prevăzute de art. 243 alin. (1) lit. a) din Ordonanța de urgență a Guvernului nr. 57/2019 privind Codul administrativ, republicată, am analizat proiectul de hotărâre privind aprobarea proiectului „Construire grădiniță cu program prelungit în localitatea Racovița, județul Timiș” și a cheltuielilor aferente investiției și formulez următorul referat de specialitate:

Proiectul de hotărâre este fundamentat pe următoarele acte normative:

a) GHIDUL SOLICITANTULUI DE FINANȚARE 6.1.A Grădinițe, varianta consolidată 07.11.2025;
b) Programul Regional Vest 2021-2027;
c) Hotararea nr. 907/2016 privind etapele de elaborare si continutul-cadru al documentatiilor tehnico-economice aferente obiectivelor/proiectelor de investitii finantate din fonduri publice;
d) Art. 7 alin. (13) din Legea nr. 52/2003 privind transparenta decizionala in administratia publica, republicata;

Conform devizului general, Valoarea totală a investiției este de 7.382.776,99 lei, inclusiv TVA lei, din care:

1. valoarea totală eligibilă 5.781.554,30 lei;
1. valoarea totală neeligibilă  1.601.222,69 lei.
Implementarea proiectului este oportună și necesară, având în vedere:

1. deficitul actual de spații pentru educația preșcolară în localitatea Racovița;
1. necesitatea asigurării unor condiții moderne și conforme standardelor în vigoare pentru desfășurarea actului educațional;
1. impactul pozitiv asupra comunității locale și asupra dezvoltării socio-economice a acesteia;

În urma analizei efectuate, apreciem că proiectul de hotărâre privind aprobarea proiectului „Construire grădiniță cu program prelungit în localitatea Racovița, județul Timiș” și a cheltuielilor aferente investiției îndeplinește condițiile de legalitate, oportunitate și necesitate, fiind în concordanță cu strategiile de dezvoltare locală și cu interesele comunității.

În consecință, avizez favorabil adoptarea proiectului de hotărâre în forma propusă.


SECRETAR GENERAL,
Amanda-Violeta LOMORA






	









	
